laion/Wikipedia-Exotic huggingface dataset:
ტრინიტროტოლუოლი

ტრინიტროტოლუოლი, ტროტილი, ტოლი, C7H5N3O6 — ბრიზანტული ფეთქებადი ნივთიერება; უფერული კრისტალები, შენახვისას ყვითლდება (ტექნიკური პროდუქტი ყვითელი ფერისაა), კარგად იხსნება აცეტონსა და ბენზოლში, ცუდად — წყალში, დნობის ტემპერატურაა 80.35°C, სიმკვრივე დაახლოებით 1.654 გ/სმ³. ტრინიტროტოლუოლი ქიმიურად მედეგია. ტრინიტროტოლუოლს იყენებენ საბრძოლო მასალების აღჭურვილობისათვის, აგრეთვე ფეთქებად სამუშაოებში. ქართული საბჭოთა ენციკლოპედია, ტ. 10, თბ., 1986. — გვ. 52. ვიკისაწყობში არის გვერდი თემაზე: ტრინიტროტოლუოლი Dynamite and TNT at The Periodic Table of Videos (University of Nottingham) free software website sonicbomb.com containing a video bank and additionally pages for discussion of nuclear device testing[მკვდარი ბმული] Video showing detonation [Published on 2005-12-20] : Operation Blowdown youtube.com video showing the shockwave and typical black smoke cloud from detonation of 160 kilograms of pure TNT liveleak.com video of demolition training using half pound blocks of pure TNT CDC – NIOSH Pocket Guide to Chemical Hazards
დომენტი ახობაძე

დომენტი ახობაძე (დ. 11 ივლისი, 1919 — გ. 1 მარტი, 1987) — ქართველი პოეტი, საზოგადო მოღვაწე. დაიბადა ქუთაისის მაზრის სოფელ მთისძირში (ამჟამინდელი ვანის მუნიციპალიტეტი), გლეხის, ივანე ახობაძის ოჯახში, დაამთავრა 1938 წელს საშუალო სკოლა, 1955 წელს კი ქუთაისის პედაგოგიური ინსტიტუტის ქართული ენისა და ლიტერატურის ფაკულტეტი. 1941-1945 წლებში იყო ვანის რაიონული გაზეთის პასუხისმგებელი მდივანი. 1947-1952 წლებში მუშაობდა მწერალთა კავშირის ქუთაისის განყოფილების მდივნად, 1952-1954 წლებში მთავლიტის ქუთაისის განყოფილების ცენზორად. ლიტერატურული მოღვაწეობა დაიწყო 1938 წლიდან. განსაკუთრებული მეგობრობა აკავშირებდა ებრაელ ლიტერატორ ბორის გაპონოვთან, რომლის მიერ ებრაულ ენაზე შოთა რუსთველის ვეფხისტყაოსნის თარგმნასა და გამოქვეყნებაში უდიდესი წვლილი შეიტანა. ქართველმა ებრაელმა მწერალმა და პუბლიცისტმა იაკობ პაპიაშვილმა გამოთქვა მოსაზრება იერუსალიმში ჯვრის მონასტერთან, იქ სადაც შოთა რუსთაველი მოღვაწეობდა, მემორიალური დაფის გაკეთებისა, სადაც ვეფხისტყაოსნის თარგმის საქმეში დამსახურების გამო გამოსახული იქნება ბორის გაპონოვის, აბრამ შლიონსკის და დომენტი ახობაძის სახელები. დაჯილდოებულია მედლით შრომითი მამაცობისთვის, ავტორია ასამდე ლექსის, პოემების და პროზაული ნაწარმოებების. ბაქრაძე, ლაშა; თვალავაძე, თეა (2013). მწერალთა ავტობიოგრაფიები. თბილისი: ლიტერატურის მუზეუმი. ISBN 978-99940-28-82-5.  დომენტი ახობაძე — საქართველოს ბიოგრაფიული ლექსიკონი ვეფხის დამცემი… და მისი ქართველი მეგობარი — იაკობ პაპიაშვილის ბლოგი
ბოენდე

ბოენდე (ფრანგ. Boende) — ქალაქი კონგოს დემოკრატიულ რესპუბლიკაში, ჩუაპის პროვინციის ადმინისტრაციული ცენტრი. 2010 წლის მონაცემებით ქალაქის მოსახლეობაა 33 765 ადამიანი. ↑ Congo (Dem. Rep.): largest cities and towns and statistics of their population. დაარქივებულია ორიგინალიდან — 2012-02-16. ციტირების თარიღი: 2011-05-11.
ნაციონალისტური ლეიბორისტული პარტია (თურქეთი)

ნაციონალისტური ლეიბორისტული პარტია (თურქ. Milliyetçi Çalışma Partisi) ან (MÇP) — პოლიტიკური პარტია თურქეთში, რომელიც 1980 წლის გადატრიალების შემდეგ დაფუძნდა და მიზნათ ისახავდა თავისი წინამორბედის, ნაციონალისტური მოძრაობის პარტიის ხმების მოპოვებას, რომელიც გადატრიალების შემდეგ დაიხურა. დაფუძნდა კონსერვატიული პარტიის სახელის შეცვლით. 1993 წლის 24 იანვარს პარტიამ სახელი შეცვალა და გარდაიქმნა ნაციონალისტური მოძრაობის პარტია (MHP) და ამით შეწყვიტა თავისი არსებობა. ↑ 12 Eylül Sonrasında MHP ↑ Tarih 24 Ocak 1992 MÇP'nin 4. Olağanüstü kurultayı toplanır ve partinin adini MHP amblemini Üç Hilal olarak değiştirir.
კასანგულუ

კასანგულუ (ფრანგ. Kasangulu) — ქალაქი კონგოს დემოკრატიული რესპუბლიკის ცენტრალურ პროვინციაში. მდებარეობს კინშასას დასავლეთით, ზღვის დონიდან 339 მეტრ სიმაღლეზე. 2010 წლის მოსახლეობის აღწერით, ქალაქის მოსახლეობა შეადგენდა 30 724 ადამიანს.. ↑ Kasangulu, Congo (Dem. Republic of The)-(Zaire) Page. Fallingrain Global Gazetteer. ციტირების თარიღი: 2014-01-22. ↑ Congo (Dem. Rep.): largest cities and towns and statistics of their population. დაარქივებულია ორიგინალიდან — 2012-02-16. ციტირების თარიღი: 2011-05-11.
მობაიი-მბონგო

მობაიი-მბონგო (ფრანგ. Mobayi-Mbongo) — ქალაქი ჩრდილოეთ კონგოს დემოკრატიულ რესპუბლიკაში, ჩრდილოეთი უბანგის პროვინციაში 2012 წლის მონაცემებით ქალაქის მოსახლეობაა 5640 ადამიანი. ↑ Congo (Dem. Rep.): largest cities and towns and statistics of their population. დაარქივებულია ორიგინალიდან — 2012-02-16. ციტირების თარიღი: 2011-05-11.
კამბოვე

კამბოვე (ინგლ. Kambove) — ქალაქი კონგოს დემოკრატიულ რესპუბლიკაში, ზემო კატანგის პროვინციაში. მდებარეობს ზღვის დონიდან 1457 მეტრზე. 2010 წლის აღწერის მონაცემებით, ქალაქის მოსახლეობა 71 756 ადამიანს შეადგენდა. კამბოვეში განვითარებულია კობალტის მოპოვება. MSN Map ↑ Congo (Dem. Rep.): largest cities and towns and statistics of their population. დაარქივებულია ორიგინალიდან — 2012-02-16. ციტირების თარიღი: 2011-06-7.
მოანდა (კონგოს დემოკრატიული რესპუბლიკა)

მოანდა (ფრანგ. Moanda) — ქალაქი კონგოს დემოკრატიულ რესპუბლიკაში, ცენტრალური კონგოს პროვინციაში. მდებარეობს ატლანტის ოკეანის სანაპიროზე, იქ სადაც მდინარე კონგო უერთდება ოკეანეს. 2010 წლის მონაცემებით ქალაქის მოსახლეობაა 86 896 ადამიანი.. ↑ Congo (Dem. Rep.): largest cities and towns and statistics of their population. დაარქივებულია ორიგინალიდან — 2012-02-16. ციტირების თარიღი: 2011-05-11.
ქართლის ცხოვრების გაგრძელება

„ქართლის ცხოვრების“ გაგრძელება: დაახლოებით XVIII საუკუნის 20-იან წლებში შედგენილი თხზულება (გამოცემებში და სამეცნიერო ლიტერატურაში ზოგჯერ არასწორად „ახალ ქართლის ცხოვრებას“ უწოდებენ). შეადგინა სწავლულ კაცთა კომისიამ. მასში გადმოცემულია XIV—XVII საუკუნეების საქართველოს ისტორია. თხყულების ტექსტი შემონახული „ქართლის ცხოვრების“ ჯანაშვილისეულ, ჭალაშვილისეულ და მაჩაბლისეულ ნუსხებში. „ქართლის ცხოვრების“ გაგრელების შედგენის დროს „სწავლულმა კაცებმა“ ისარგებლეს ზეპირი და წერილობითი წყაროებით. კერძოდ, მათ გამოიყენეს გადმოცემები და თვითმხილველითა მონათხრობი, ქართული მატიანეები, ისტორიული პოემები და სიგელ-გუჯრები, აგრეთვე სპარსული და სომხური საისტორიო თხზულებები. ვახუშტი ბატონიშვილმა ბევრი შეცდომა იპოვა „ქართლის ცხოვრების“ გაგრძელებაში, მკაცრად გააკრიტიკა ის და საჭიროდ ჩათვალა თვითონ დაეწერა XIV—XVIII საუკუნეების საქართველოს ისტორია. თუმცა „სწავლულ კაცებს“ მიზნად ჰქონდათ მთელი საქართველოს ისტორიის გადმოცემა, მაგრამ მათ თხზულებაში მხოლოდ ქართლის თავგადასავალია აღწერილი: თხრობა დასათაურებული არ არის, ხშირია ქრონოლოგიური შეცდომები და ა. შ. მიუხედავად ამ ნაკლოვანებებისა, „ქართლის ცხოვრების“ გაგრძელება საყურადღებო მასალას შეიცავს XIV—XVII საუკუნეების საქართველოს ისტორიისათვის; ის XVIII საუკუნის ქართული ისტოგრაფაფიის ღირსშესანიშნავი ძეგლია. თხზულება 3-ჯერ არის გამოცემული — მ. ჯანაშვილის (1907, ნაკლული ტექსტი), ი. ჯავახიშვილისა (1940) და ს. ყაუხჩიშვილის მიერ (1939). „ქართლის ცხოვრების“ გადაკეთებული გაგრძელება შედგენილია უცნობი პირის მიერ XVIII საუკუნის 30-იან წლებში (სხვა მოსაზრებით, 60-იან წლებში, ვახუშტის კრიტიკის შედეგად) და შეიცავს XIII—XVII საუკუნეების დამდეგის საქართველოს იატორიას (ზოგჯერ თხზულების მეორე ნაწილს, ისტორიას 1454 წლიდან, ცალკე ნაწარმოებად მიიჩნევენ). ავტორმას საფუძვლად აიღო „სწავლულ კაცთა“ თხზულება, გადააკეთა და შეავსო ის ქართული, სპარსული და სომხური წყაროების ცნობებით. ტექსტი შემონახულია „ქართლის ცხოვრების“ ბარათაშვილისეულ, დადიენისეულ, სხვიტორულ და ფალავანდიშვილისეულ ნუსხებში. „ქართლის ცხოვრების“ გადაკეთებული გაგრძელება 3-ჯერ არის გადმოცემული (მარი ბროსე, დავით ჩუბინაშვილი, 1849—1854; ექვთიმე თაყაიშვილი, 1906; ს. ყაუხჩიშვილი, 1959. ამ უკანასკნელში „სწავლულ კაცთა“ კომისიის ნაშრომი დაბეჭდილია „ახალი ქართლის ცხოვრების“ პირველი ტექსტის სახელწოდებით, ხოლო „ქართლის ცხოვრების“ გადაკეთებული გაგრძელება — ორ ნაშრომად — მეორე და მესამე ტექსტის სახელწოდებით). „ქართლის ცხოვრების“ ერთ-ერთ გაგრძელებად ითვლება ე. წ. „ცხოვრება საქართველოჲსა“ (პარიზის ქრონიკა). გრიგოლია კ. ნარკვევები საქართველოს ისტორიის წყაროთმცოდნეობიდან, ნაწ. 1 — ახალი ქართლის ცხოვრება, თხ., 1954; კიკნაძე რ., „ქართლის ცხოვრების“ გადაკეთებული გაგრძელების წყაროების საკითხისათვის. «ქართული წყაროთმცოდნეობა», 1969, ტ. 2; ჯავახიშვილი ივ., ძველი ქართული საისტორიო მწერლობა:თხზულებანი თორმეტ ტომად. ტ. 8, თბ., 1977; კიკნაძე რ., ქართული საბჭოთა ენციკლოპედია, ტ. 10, თბ., 1986. — გვ. 470.
ასაი (პარანა)

ასაი (პორტ. Assaí) — მუნიციპალიტეტი ბრაზილიაში, პარანის შტატში; მდებარეობს ზღვის დონიდან 650 მეტრზე. მიეკუთვნება ჩრდილოეთ პიუნეირუ-პარანაენსის მეზორეგიონს. შედის ეკონომიკურ-სტატისტიკურ მიკრორეგიონ ასაის შემადგენლობაში. 2010 წლის მონაცემებით, მოსახლეობა 16 354 ადამიანს შეადგენდა, მოსახლეობის სიმჭიდროვე 37.14 კმ²-ზე. ფართობი 440 347 კმ²-ია. პარანა ბრაზილიის შტატები ბრაზილიის სტატისტიკის ეროვნული ინსტიტუტი, 2010 წლის აღწერის მონაცემები Ranking decrescente do IDH-M dos municípios do Brasil
ჟატაიზინიუ

ჟატაიზინიუ (პორტ. Jataizinho) — მუნიციპალიტეტი ბრაზილიაში, პარანის შტატში; მდებარეობს ზღვის დონიდან 346 მეტრზე. მიეკუთვნება ჩრდილოეთ პიუნეირუ-პარანაენსის მეზორეგიონს. შედის ეკონომიკურ-სტატისტიკურ მიკრორეგიონ ასაის შემადგენლობაში. 2010 წლის მონაცემებით, მოსახლეობა 11 875 ადამიანს შეადგენდა, მოსახლეობის სიმჭიდროვე 74.6 კმ²-ზე. ფართობი 159 178 კმ²-ია. პარანა ბრაზილიის შტატები ბრაზილიის სტატისტიკის ეროვნული ინსტიტუტი, 2010 წლის აღწერის მონაცემები Ranking decrescente do IDH-M dos municípios do Brasil
ნოვა-სანტა-ბარბარა

ნოვა-სანტა-ბარბარა (პორტ. Nova Santa Bárbara) — მუნიციპალიტეტი ბრაზილიაში, პარანის შტატში; მდებარეობს ზღვის დონიდან - მეტრზე. მიეკუთვნება ჩრდილოეთ პიუნეირუ-პარანაენსის მეზორეგიონს. შედის ეკონომიკურ-სტატისტიკურ მიკრორეგიონ ასაის შემადგენლობაში. 2010 წლის მონაცემებით, მოსახლეობა 3 908 ადამიანს შეადგენდა, მოსახლეობის სიმჭიდროვე 54.46 კმ²-ზე. ფართობი 71 764 კმ²-ია. პარანა ბრაზილიის შტატები ბრაზილიის სტატისტიკის ეროვნული ინსტიტუტი, 2010 წლის აღწერის მონაცემები Ranking decrescente do IDH-M dos municípios do Brasil
რანშუ-ალეგრი (პარანა)

რანშუ-ალეგრი (პორტ. Rancho Alegre) — მუნიციპალიტეტი ბრაზილიაში, პარანის შტატში; მდებარეობს ზღვის დონიდან - მეტრზე. მიეკუთვნება ჩრდილოეთ პიუნეირუ-პარანაენსის მეზორეგიონს. შედის ეკონომიკურ-სტატისტიკურ მიკრორეგიონ ასაის შემადგენლობაში. 2010 წლის მონაცემებით, მოსახლეობა 3 955 ადამიანს შეადგენდა, მოსახლეობის სიმჭიდროვე 23.59 კმ²-ზე. ფართობი 167 646 კმ²-ია. პარანა ბრაზილიის შტატები ბრაზილიის სტატისტიკის ეროვნული ინსტიტუტი, 2010 წლის აღწერის მონაცემები Ranking decrescente do IDH-M dos municípios do Brasil
სანტა-სესილია-დუ-პავანი

სანტა-სესილია-დუ-პავანი (პორტ. Santa Cecília do Pavão) — მუნიციპალიტეტი ბრაზილიაში, პარანის შტატში; მდებარეობს ზღვის დონიდან 640 მეტრზე. მიეკუთვნება ჩრდილოეთ პიუნეირუ-პარანაენსის მეზორეგიონს. შედის ეკონომიკურ-სტატისტიკურ მიკრორეგიონ ასაის შემადგენლობაში. 2010 წლის მონაცემებით, მოსახლეობა 3 646 ადამიანს შეადგენდა, მოსახლეობის სიმჭიდროვე 33.09 კმ²-ზე. ფართობი 110 199 კმ²-ია. პარანა ბრაზილიის შტატები ბრაზილიის სტატისტიკის ეროვნული ინსტიტუტი, 2010 წლის აღწერის მონაცემები Ranking decrescente do IDH-M dos municípios do Brasil
სან-ჟერონიმუ-და-სერა

სან-ჟერონიმუ-და-სერა (პორტ. São Jerônimo da Serra) — მუნიციპალიტეტი ბრაზილიაში, პარანის შტატში; მდებარეობს ზღვის დონიდან 976 მეტრზე. მიეკუთვნება ჩრდილოეთ პიუნეირუ-პარანაენსის მეზორეგიონს. შედის ეკონომიკურ-სტატისტიკურ მიკრორეგიონ ასაის შემადგენლობაში. 2010 წლის მონაცემებით, მოსახლეობა 11 337 ადამიანს შეადგენდა, მოსახლეობის სიმჭიდროვე 13.76 კმ²-ზე. ფართობი 823 774 კმ²-ია. პარანა ბრაზილიის შტატები ბრაზილიის სტატისტიკის ეროვნული ინსტიტუტი, 2010 წლის აღწერის მონაცემები Ranking decrescente do IDH-M dos municípios do Brasil
სან-სებასტიან-და-ამორეირა

სან-სებასტიან-და-ამორეირა (პორტ. São Sebastião da Amoreira) — მუნიციპალიტეტი ბრაზილიაში, პარანის შტატში; მდებარეობს ზღვის დონიდან 664 მეტრზე. მიეკუთვნება ჩრდილოეთ პიუნეირუ-პარანაენსის მეზორეგიონს. შედის ეკონომიკურ-სტატისტიკურ მიკრორეგიონ ასაის შემადგენლობაში. 2010 წლის მონაცემებით, მოსახლეობა 8 626 ადამიანს შეადგენდა, მოსახლეობის სიმჭიდროვე 37.84 კმ²-ზე. ფართობი 227 982 კმ²-ია. პარანა ბრაზილიის შტატები ბრაზილიის სტატისტიკის ეროვნული ინსტიტუტი, 2010 წლის აღწერის მონაცემები Ranking decrescente do IDH-M dos municípios do Brasil
ურაი (პარანა)

ურაი (პორტ. Uraí) — მუნიციპალიტეტი ბრაზილიაში, პარანის შტატში; მდებარეობს ზღვის დონიდან 435 მეტრზე. მიეკუთვნება ჩრდილოეთ პიუნეირუ-პარანაენსის მეზორეგიონს. შედის ეკონომიკურ-სტატისტიკურ მიკრორეგიონ ასაის შემადგენლობაში. 2010 წლის მონაცემებით, მოსახლეობა 11 472 ადამიანს შეადგენდა, მოსახლეობის სიმჭიდროვე 48.24 კმ²-ზე. ფართობი 237 810 კმ²-ია. პარანა ბრაზილიის შტატები ბრაზილიის სტატისტიკის ეროვნული ინსტიტუტი, 2010 წლის აღწერის მონაცემები Ranking decrescente do IDH-M dos municípios do Brasil
ჟოსლენ I (ედესა)

ჟოსლენ I (ფრანგ. Josselin I de Courtenay) — გალილეის მთავარი, ტურბესელის ლორდი და ედესის გრაფი, განაგებდა ედესას 1119-1131 წლებში. მან შეინარჩუნა დიდი, მაგრამ არასტაბილური საზღვარი მუსლიმებთან. იგი დაიბადა დაახლოებით 1070-75 წლებში. მამამისი იყო ჟოსლენ I, კურტენეს ლორდი. დედამისი იყო ისაბელა. ჟოსლინი შეუერთდა ჯვაროსნულ მოძრაობას 1101 წელს. ამის შემდეგ კი იგი ჩადგა თავის ბიძაშვილის, ბალდუინ II-ის სამსახურში. 1104 წელს იგი დაატყვევეს ჰარანის ბრძოლაში. 1113 წელს მან იმოგზაურა იერუსალიმში და მიიღო გალილეის პრინცის ტიტული. 1118 წელს გარდაიცვალა ბალდუინ I — იერუსალიმის მეფე, და ედესის გრაფი ბალდუინ II აირჩიეს ახალ მეფედ. ამიტომაც ედესის გრაფი გახდა ჟოსლენ I. იგი კიდევ ერთხელ დაატყვევეს 1122 წელს. როდესაც ბალდუინ II (როგორც იერუსალიმის მეფე) მივიდა მის გადასარჩენად ისიც დააპატიმრეს. მაგრამ ჟოსლინმა მოახერხა გაქცევა 1123 წელს და მომდევნო წელს გაათავისუფლა ბალდუინიც. 1125 წელს მან მონაწილეობა მიიღო აზაზის ბრძოლაში. 1131 წელს პატარა ციხე-სიმაგრის ალყისას იგი სასიკვდილოდ დაიჭრა. ამ დროს ემირა ღაზი II მიიწევდა ქაისანისკენ. ჟოსლინის ვაჟმა ჟოსლენ II-მ უარი თქვა ქალაქის დახმარებაზე. როდესაც ემირამ ეს გაიგო, ეგონა რომ ჟოსლენ I უკვე გარდაცვლილი იყო და მოხსნა ალყა. ეს იყო ჟოსლენის უკანასკნელი გამარჯვება. Setton, Kenneth (1969). A History of the Crusades. University of Wisconsin Press.  La Monte, John L. (January 1942). „The Lords of Le Puiset on the Crusades“. Speculum.CS1-ის მხარდაჭერა: ref=harv (link) Runciman, Steven. A History of the Crusades: Vols. I-II. Cambridge University Press 1951 ვიკისაწყობში არის გვერდი თემაზე: ჟოსლენ I (ედესა)
ფარსადან გორგიჯანიძე

ფარსადან გორგიჯანიძე (გიორგიჯანიძე; დ. 1626 — გ. 1696 ახლო ხანა) — ქართველი ისტორიკოსი. აღიზარდა ქართლის მეფე როსტომის კარზე. ახალგაზრდობაში რამდენიმეჯერ გაგზავნეს ირანში (ყაზვინი, გილანი) სხვადასხვა დავალებით. 1656 წელს როსტომმა, რომელიც შაჰის მიერ ისპაანის ტარუღად (მოურავად) იყო დანიშნული, გორგიჯანიძე თავის ნაცვლად გაგზავნა ირანის დედაქალაქში. შაჰმა მხოლოდ გამაჰმადიანების შემდეგ დართო ნება გორგიჯანიძეს, შესდგომოდა ისპაანის მოურავის მოვალეობის შესრულებას. მალე ეშიკაღასბაშის (საპოლიციო უწყების უფროსი) თანამდებობაზე გაამწესეს. 40 წლის განმავლობაში იმყოფებოდა იგი აბას II-ისა და სულეიმანის კარის სამსახურში და არაერთი განსაცდელი გადაიტანა. ცნობილია გორგიჯანიძის თხზულება „საქართველოს ისტორია“, რომელიც მას 1696 წელს დაუმთავრებია. მასში აღწერილია საქართველოს ისტორია გაქრისტიანების დროიდან XVII საუკუნის მიწურულამდე. განსაკუთრებული მნიშვნელობა აქვს XVI-XVII საუკუნეების ისტორიის მომცველ ნაწილს, როგორც პირველხარისხოვან წყაროს. ნაშრომი უფრო ადრინდელი პერიოდის ამბების გადმოცემაშიც ბევრგან აზუსტებს და ავსებს ქართულ წყაროებს („ისტორიანი და აზმანი...“, „ჟამთააღმწერელი“) და, ამდენად, მნიშვნელობა ენიჭება „ქართლის ცხოვრების“ მეცნიერული ტექსტის დადგენისთვისაც. გარდა ქართულისა, გორგიჯანიძე სარგებლობდა სპარსული და სომხური წყაროებით. განსაკუთრებით უხვად იყენებდა სპარსელი ისტორიკოსის ისქანდერ მუნშის ნაშრომს. გორგიჯანიძეს კარგად აქვს დანახული მისი დროის ირანის, საქართველოსა და მეზობელი ქვეყნების ფეოდალური საზოგადოების მანკიერი მხარეები, ცდილობს ისტორიული მოვლენათა მიზეზების ახსნას და ხშირად სწორ დასკვნებს იძლევა. გორგიჯანიძის თხზულება მნიშვნელოვან ცნობებს შეიცავს ირანის, ოსმალეთის, აზერბაიჯანისა და სომხეთის ისტორიისათვის. გორგიჯანიძე სუსტად ფლობდა ლიტერატურულ ქართულ ენას, წერდა ხალხური კილოთი. მისი ენა სპარსულის ძლიერ გავლენას განიცდის. გორგიჯანიძეს ეკუთვნის აგრეთვე „ჯამი-აბასის“ (მუსლიმანთა სამართლის წიგნი) ქართული თარგმანი და სხვა. ჩვენამდე მოუღწევია გორგიჯანიძის ქართულ-არაბულ-სპარსულ ლექსიკონს, იგი ერთ-ერთი უძველესი ქართულ-უცხოენოვანი ლექსიკონია. გვრიტიშვილი დ., ნარკვევები საქართველოს ისტორიიდან ტ. 3, თბ., 1968; კიკნაძე რ., ფარსადან გორგიჯანიძე და "ისტორიანი და აზმანი შარავანდედთანი", თბ., 1975; საქართველოს ისტორიის ნარკვევები, ტ. 4, თბ., 1973; ჯავახიშვილი ივ., ისტორიის მიზანი, წყაროები და და მეთოდები წინათ და ახლა, წგნ. 1 - ძველი ქართული საისტორიო მწერლობა, თბ., 1945; ჯანაშვილი მ., ფარსადან გორგიჯანიძე და მისნი შრომანი, ტფ., 1896; გუჩუა ვ., ქართული საბჭოთა ენციკლოპედია, ტ. 3, თბ., 1978. — გვ. 223. კიკნაძე რ., ენციკლოპედია „საქართველო“, ტ. 2, თბ., 2012. — გვ. 103-104. ფარსადან გორგიჯანიძე — საქართველოს ბიოგრაფიული ლექსიკონი ფარსადან გორგიჯანიძე ფარსადან გორგიჯანიძე და მისი შრომები
კენდის აკოლა

კენდის რენე კინგი (ინგლ. Candice Rene King, დაბადებისას კენდის რენე აკოლა; დ. 13 მაისი, 1987, ჰიუსტონი,ტეხასი, აშშ) — ამერიკელი მსახიობი და მომღერალი. ცნობილია კეროლაინ ფორბსის როლით ტელესერიალში ვამპირის დღიურები. კენდისი გაიზარდა აშშ-ში, ფლორიდის შტატის ქალაქ ეჯვუდში. მამამისი, კევინ აკოლა ქირურგი იყო, დედა, კეროლინ აკოლა – დიასახლისი, წარსულში ინჟინერ-ეკოლოგი. ორივე მშობელი ადგილობრივი რესპუბლიკური პოლიტიკური პარტიის წევრია. კენდისს ჰყავს პატარა ძმა კრი. 2014 წელს კენდის აკოლა დაქორწინდა მომღერალ ჯო კინგზე რის შემდეგაც გადავიდა ქმრის გვარზე. ჯოს და კენდისს ერთი ქალიშვილი ჰყავთ. ვიკისაწყობში არის გვერდი თემაზე: კენდის აკოლა კენდის აკოლა კინოფილმების ინტერნეტ-მონაცემთა ბაზაში კენდის აკოლა Twitter-ზე კენდის აკოლა Instagram-ზე
მარაბდის ტბა

მარაბდის ტბა (წყალსაცავი) ― ტბა თეთრიწყაროს მუნიციპალიტეტში, ქვემო ქართლის ვაკეზე, სოფელ ძველი მარაბდის მახლობლად. წყლის საერთო მოცულობა 1,2 მლნ. მ³, წყლის ზედაპირის ფართობი (ნორმალური შეტბორვის დონეზე) 0,23 კმ². იყენებენ საირიგაციოდ. ტბაში ბინადრობს კარჩხანი, თეთრი ამური, მურწა, ნაფოტა, თეთრულა. ↑ 1.0 1.1 მარაბდის წყალსაცავი. ABOUT.GEorgia. ციტირების თარიღი: 23 დეკემბერი, 2016. ↑ უნივერსალური ენციკლოპედიური ლექსიკონი ↑ ვაჟა ტრაპაიძე. (2012) წყლის რესურსები. თსუ. ციტირების თარიღი: 7 აპრილი, 2017. ↑ კლიმატის ცვლილებისადმი ადაპტაცია და ზემოქმედების შერბილება ადგილობრივ დონეზე, თეთრიწყაროს მუნიციპალიტეტში არსებული მდგომარეობა, გვ. 8. საქართველოს ადგილობრივ თვითმმართველობათა ეროვნული ასოციაცია. დაარქივებულია ორიგინალიდან — 2016-03-07. ციტირების თარიღი: 22 დეკემბერი, 2016.
გორგლბოლქვი

გორგლბოლქვი (ლათ. bulbotuber) — მცენარის მიწისქვეშა ყლორტი. გარეგნულად ბოლქვს წააგავს, აგებულებით კი გორლისებურია. მისი ყველა ფოთლისეული ქერქლი მშრალი და სიფრიფანაა, საკვები ნივთიერებების მარაგი ღეროს ხორცოვან ნაწილში გროვდება. გორგლბოლქვი უვითარდება ზაფრანას, ხმალას და სხვა მათ მაგვარებს. ქართული საბჭოთა ენციკლოპედია, ტ. 3, თბ., 1978. — გვ. 223.
ნაპილნარი

ნაპილნარი — სოფელი საქართველოში, თეთრიწყაროს მუნიციპალიტეტში, შეხვეტილის თემში. 2014 წლის აღწერის მონაცემებით სოფელში ცხოვრობს 57 ადამიანი. ↑ 1.0 1.1 1.2 მოსახლეობის საყოველთაო აღწერა 2014. საქართველოს სტატისტიკის ეროვნული სამსახური (ნოემბერი 2014). ციტირების თარიღი: 7 ნოემბერი, 2016.
კონგოს დემოკრატიული რესპუბლიკის კულტურა

კონგოს დემოკრატიული რესპუბლიკის კულტურა არის მრავალფეროვანი, ის წარმოადგენ ტრადიციული და კოლონიზაციის პერიოდში შემოსული ევროპული კულტურების ნაზავს. კონგოს დემოკრატიული რესპუბლიკის ძირითადი რელიგიები არის: ადგილობრივი ტრადიციული შეხედულებები: 11.5% რომის კათოლიკური ეკლესია: 50% პროტესტანტობა: 20% ადგილობრივი ქრისტიანობა: 13.5%, რომელთაგან უმეტესობა (13%) კიმბანგიზმის მიმდევარია. სხვა ქრისტიანული მიმდევრობები: 1% ისლამი: 1.5% ასევე არიან ინდუიზმის, იუდაიზმის და ათეისტური მცირე ჯგუფები. მიწის მხოლოდ 2.86% მუშავდება და მათგან უმეტესობა გამოიყენება გლეხური მეურნეობებისთვის. მოსახლეობა მისდევს შემგროვებლობას და ნადირობას. ქვეყანაში განვითარებულმა საომარმა მოქმედებებმა გამოიწვია მეცხოველეობის განვითარების შეფერხება. მარცვლეულ კულტურებს კონგოს სამზარეულოში დიდი ადგილი უკავია. მოყავთ: სიმინდი, ბრინჯი, მანიოკი, ბატატი, იამსი, ბანანი, გოგრა. მთავარი საექსპორტო კულტურები არის: ყავა და პალმის ზეთი. კონგოური მუსიკა ძალიან გავლენიანი იყო აფრიკული რუმბას ჩამოყალიბებაში. სოუკოუს სტილის მუსიკა იქცა ბელგიის კონგოს დამოუკიდებლობისთვის ბრძოლაში. პირველი კონგოური ფილმი გამოვიდა 1987 წელს. Kaplan, Irving. (ed) (1994) Zaire: A Country Study Federal Research Division, Library of Congress. ISBN 0-8444-0795-X. Partly out-dated guide sponsored by the U.S. Government. Mukenge, Tshilemalema. (2002) Culture and Customs of the Congo Greenwood Press. ISBN 0-313-31485-3. An academic view of Congolese culture. De Boeck, Filip & Plissart, Marie-Françoise. (2004) Kinshasa: Tales of the Invisible City Ludion. ISBN 90-5544-528-2. Photography and Congo Cookbook დაარქივებული 2001-11-30 საიტზე Wayback Machine. The Guardian: The music and dress of Congolese people in London Palm wine among the Kuba დაარქივებული 2005-09-07 საიტზე Wayback Machine.
ჯონი აფაქიძე

ჯონი აფაქიძე (დ. 11 ივნისი, 1960) — ქართველი არქეოლოგი, ისტორიის მეცნიერებათა დოქტორი, პროფესორი, სოხუმის სახელმწიფო უნივერსიტეტის რექტორი 2017 წლის 21 ივლისამდე. ჯონი აფაქიძე დაიბადა 1960 წლის 11 ივნისს. 1977 წელს დაამთავრა ზუგდიდის რაიონის საშუალო სკოლა, ხოლო 1983 წელს - ივანე ჯავახიშვილის სახელობის თბილისის სახელმწიფო უნივერსიტეტის ისტორიის ფაკულტეტი. ისტორიის მეცნიერებათა კანდიდატია 1989 წლიდან, დოცენტი - 1993, დოქტორი - 2002, პროფესორი 2004, ხოლო სრული პროფესორი - 2006 წლიდან. იგი იყო გერმანიის სასწავლო - აკადემიური გაცვლების სამსახურის სტიპენდიატი (1993), გერმანიის არქეოლოგიის ინსტიტუტის სტიპენდიატი (1996), გერმანიის ალექსანდრე ფონ ჰუმბოლდტის ფონდის ოთხგზის სტიპენდიატი (1998-1999, 2003, 2006, 2010). სამეცნიერო - პედაგოგიურ და კვლევით სამუშაოებს აწარმოებდა ბერლინის თავისუფალ და ტიუბინგენის უნივესიტეტებში, ასევე გერმანიის არქეოლოგიის ინსტიტუტში. ოთხი წლის მანძილზე მონაწილეობდა ტროას საერთაშორისო არქეოლოგიურ გათხრებში. არის საქართველოს ჰუმბოლდტის კლუბის გენერალური მდივანი, გერმანიის არქეოლოგიის ინსტიტუტის წევრ - კორესპონდენტი, ევროპის არქეოლოგთა ასოციაციის წევრი. 2005 წელს თბილისში თორმეტი ქვეყნის ჰუმბოლდტელთა მონაწილეობით ჩაატარა სიმპოუზიუმი თემაზე: „სამხრეთ კავკასია ევროპული ინტეგრაციის გზაზე", ხოლო 2007 წელს - შავი ზღვის აუზის ქვეყნებისა და გერმანიის ჰუმბოლდტელ - არქეოლოგებთან ერთად სიმპოზიუმი თემაზე: „შავი ზღვის აუზი ძვ.წ 5000-500 წწ. კომუნიკაცია კავკასიასა და კარპატებს შორის". კვლევის ძირითადი მიმართულებებია: 1) კავკასიის ბრინჯაოსა და ადრერკინის ხანის კულტურები; 2) ქრონოლოგია არქეოლოგიაში; 3) კოლხეთის არქეოლოგია; 4) ტროას არქეოლოგია, ისტორია და კულტურა; 2007 წლის სექტემბრიდან 2009 წლის მაისამდე ჯონი აფაქიძე სოხუმის უნივერსიტეტის რექტორის მოვალეობის შემსრულებელია, 2009 წლის მაისიდან 2017 წლის 21 ივლისამდე იყო სოხუმის სახელმწიფო უნივერსიტეტის რექტორი. გამოქვეყნებული აქვს 80-მდე ნაშრომი, მათ შორის დიდი ნაწილი დაბეჭდილია საყოველთაოდ აღიარებულ მაღალრეიტინგულ საერთაშორისო გამოცემებში. ჯონი აფაქიძე - ბიოგრაფიული ცნობა
გორგლი

გორგლი (ლათ. tuber) — მცენარის სახეცვლილი ყლორტი; გამსხვილებული ღერო (ზოგჯერ გამსხვილებული ლებნისქვეშა მუხლი ან ფესვის ნაწილი), რომელიც ერთი ან რამდენიმე მუხლთშორისისაგან შედგება. წარმოიქმნება როგორც მთავარ ღერძზე, ისე გვერდით ყლორტებსა (შვიტა, დედაფუტკარა) და მიწისქვეშა ყლორტებზე — სტოლონებზე (კარტოფილი, მიწავაშლა და სხვა). გამსავილებული ლებნისქვეშა მუხლის სახით გორგლი აქვს ყოჩივარდას, ზოგიერთ ქოლგოსანს — ბუჩქისძირას, ღიმს და სხვა. მიწისზედა გორგლი მწვანეა და ნორმალური ფოთლები აქვს (კოლრაბი, ზოგი ტროკული ორქიდეა და სხვა), მიწისქვეშა გორგლზე კი ფოთლები მცირე ზომის ქერქლებად არის რედუცირებული. გორგლში გროვდება საკვები ნივთიერებები, მეტწილად სახამებელი და სხვა. ნახშირწყლები, იშვიათად — ცხიმი. იგი ვეგეტატიური გამრავლების ორგანოა. ქართული საბჭოთა ენციკლოპედია, ტ. 3, თბ., 1978. — გვ. 223-224.
აურიპიგმენტი

აურიპიგმენტი (ლათ. auripigmentum – ოქროსფერი საღებავი) — მინერალი. ქიმიური შედგენილობა As2S3, შეიცავს As 60,91%-სა და S 39,09%-ს. კრისტალდება მონოკლინურ სინგონიაში. კრისტალები პრიზმული აქვს, აგრეგატები — ფურცლოვანი, მარცვლოვანი, თირკმლისებრი და სხვა. აურიპიგმენტი ოქროსფერია, უფრო იშვიათად ნარინჯისფერ-ყვითელი, ზოგჯერ მორუხო. ელვარება — ცხიმოვანი, ტკეჩადობის სიბრტყეზე — სადაფისებრი. სიმაგრე მინერალოგიური სკალით — 1,5–2; სიმკვრივე 3490 კგ/მ³. გვხვდება დაბალტემპერაუტიან ჰიდროთერმულ საბადოებში რეალგართან, ანტიმონიტთან და სხვა პარაგენეზისში, აგრეთვე ცხელი მინერალური წყლების გამონალექებსა და მოქმედი ვულკანების სუბლიმატებში. დარიშხანის მადნის ერთ-ერთი მთავარი მინერალია. იყენებენ ლითონური დარიშხანის და დარიშხანის სამჟანგის მისაღებად.საქართველოში მოიპოვება ლუხუნის დარიშხანის საბადოში. ქართული საბჭოთა ენციკლოპედია, ტ. 2, თბ., 1977. — გვ. 9. ვიკისაწყობში არის გვერდი თემაზე: აურიპიგმენტი Webexhibits "Pigments Through the Ages: Orpiment" დაარქივებული 2010-01-30 საიტზე Wayback Machine. Babylonian Talmud Tractate Chullin see Rashi 'haZarnich' Orpiment, Colourlex